Man gevonnis ná hy vrou met byl vermoorArgieffoto ŉ Man wat verlede jaar ŉ jong vrou ontvoer, verkrag en met ŉ byl doodgekap het, is Vrydag in die Noord-Kaapse hooggeregshof gevonnis. Lt. Olebogeng Tawana, woordvoerder van die polisie, het gesê Night Kome (38) is 20 jaar tronkstraf opgelê vir die ontvoering, verkragting en moord op Olebogile Kaogase (19). Volgens Tawana het Kaogase op 5 Julie 2015 huis toe gestap van ŉ bushalte in Kuruman af toe Kome haar oorval en na sy huis op ŉ nabygeleë plaas waar hy gewerk het, gesleep het. Hy het haar daar verkrag voordat hy haar met ŉ byl doodgekap het. “Kome is die volgende dag met behulp van inligting uit die gemeenskap in hegtenis geneem. Hy het die polisie na die vlak graf geneem waar hy Kaogase se liggaam begrawe het,” het Tawana gesê. Tawana kon nie bevestig watter vonnis Kome presies opgelê is vir elk van die aanklagte waarop hy skuldig bevind is nie, maar het gesê hy sal in werklikheid 20 jaar agter tralies deurbring.